इस अवसर पर फेडरेशन ऑफ वेस्टर्न इंडिया सिने एम्प्लाई के प्रेसिडेंट बी एन तिवारी और जनरल सेक्रेटरी दिलीप पिठवा ने शिल्पा शिंदे का स्वागत किया। अपनी विभिन्न मांगों को लेकर फ़िल्म और टीवी कामगार तथा महिला कलाकार और टेक्नीशियन पिछले नौ दिन से हड़ताल पर हैं। हड़ताल करने वालों का कहना है जब तक हमारी मांग नहीं मानी जाती, हमारी हड़ताल जारी रहेगी। फिल्म और टीवी इंडस्ट्री में काम करने वाले 2.50 लाख कर्मचारी हड़ताल पर हैं। फेडरेशन ऑफ वेस्टर्न इंडिया सिने एंप्लॉयज (FWICE) संगठन के साथ 22 और संगठन भी हड़ताल पर गए हैं। हड़ताल करने वाले संगठनों का कहना है कि उनकी आठ घंटे की शिफ्ट की जाए। साथ ही जहां पर फिल्म की शूटिंग होती है वहां पर साफ सफाई नहीं रहती। शौचालय की सुविधा नहीं रहती। बहुत गंदगी रहती है।